
Flexibilis molekulák konformációs analízise és TDDFT-ECD vizsgálata kvantumkémiai módszerekkel

Kulcsszavak: DFT konformációs analízis; TDDFT-ECD számítás; abszolút konfiguráció; konformáció; háromkötéses proton-proton NMR csatolási állandó
A tudományos diákköri munkám során a 19, 20 és 24 vegyületek kvantumkémiai számításaival foglalkoztam. A konformációk elektronikus cirkuláris dikroizmus (ECD) spektrumaik a 20 vegyület esetén háromkötéses NMR proton-proton csatolási állandó meghatározása illetve kísérleti mért értékek reprodukálás.

1. A (+)-19 és (-)-20 vegyületek enantioszelektív szintézissel nyert vegyületek, melyek szintetikus intermdierek flavanolignán származékok előállítására. E vegyületek DFT konformációs analízisét végezetem el több szinten vákuumban és PCM oldószermodellel. A számolt konformerekre TDDFT-ECD spektrumokat számoltam több módszerrel, és a Boltzmann súlyozott ECD spektrumokat összehasonlítottam a mért spektrumokkal, meghatároztam az abszolút konfigurációjukat. Ez összhangban volt az enantioszelektív reakciósor alapján várható abszolút konfigurációval és a 19 származék helicitási szabályával.
2. A (-)-20 vegyület 2- és 3-H kísérleti háromkötéses proton-proton csatolási állandója váratlanul alacsony értéket mutatott (7,4 Hz), ami látszólag nem volt összhangban a protonok transz-diaxiális orientációjával. A csatolási állandó DFT számításával igazoltam, hogy az alacsony érték összhangban van a (-)-20 konformációjával és relatív konfigurációjával. A csatolási állandó alacsony értéke a számításim alapján a C-2 és C-3 atomokhoz kapcsolódó elektronvonzó szubsztituensek hatásának köszönhető.
3. A 24 vegyület esetén DFT konformációsanalíztist végeztünk, több módszerrel annak eldöntésére, hogy a planárisan királitást mutató (cserép alakú) konformerek egyensúlyban van egy akirális (propeller) formával, amit kísérleti HPLC, HPLC-CD és NMR mérésekkel igazoltunk. TDDFT-ECD számításokkal meg tudtam határozni a planárisan királis forma enatiomereinek abszolút konfigurációját a HPLC spektrumokkal összevetve.

